B. Pulatamat nakgalhí akgtúm Lakgxtumitamalakgnut xalilakgatumlipulatamatni xla tamakatsinin Lilakgaputlakgan chu Lilakatiyat nemá ixlilakgapaskán nalikatsikán talimakanajlit. Xlakata Lipulatamatni, Pulatamat, Ixkilhpulakni Lipulatamatni xawa Putapakgsin laktsupulatamat, ixlilakgapaskán nemá tanuma nak lakxtumtalakgnut namaklakaskinkán liwajlitlawat latá wan tapakgsin.
Xatalipaw xla talakkaxwilin chu katakpukunit amá Lakxtumitalakgnut nakxilhlín akgtúm limakgataxtuninanin nemá kgalhí ixakstutapagsit tamakaskujni xawá xakxilhlitlawat, litachixkuwit xalimapakgsin chu xlakgstu xtakgalhit, nemá tiku lakgchán xlakata nalakgchipalín ti masinitilhakán, xalali'anat chu limakgpuntumin xla tamakatsinín nemá maxtumaka chu limaxkimaka talikxilhnin.|Limakgantaxtuninanín nakgalhí akgtúm tamakxtumit xla mapakgsiná nemá nakgalhí chakitsis pakgtanunanín, nemá chatúm nalitanú xapuxku xala wa ja'é xawá piwá limakgantaxtuninanín; nakalhkayawá xapuxku xtapakgsittachixkuwit xawá xatlán ixlitaxtunkán Ixputamakxtumit Ixtalakkaxtlawanintapakgsit usu akxni tajaxa Talitalhkatayan xakxilhnanín xla Ixtamakxtumit Makgantaxtuninanin.|Tapakgsín namalakatsukí xatalichipaxni xla tamakxtumit xawá liskujma xla Lakgxtumtalakgnut Lilakgatumlipulatamatni xla Tamakatsinin Lilakgaputlakgan chu Lilakatiyat, la nemá ixlikilhtsukut lakgchankán tamakatsinín, lakstalanka, likanajlat xawá ix'akstutapakgsit; xalaktsutamaklakaskin nemá namakgatsí ti tapakgtanunit nak tamakxtumit xla mapakgsiná, la namakgapalá xawá la makgatunu nalá ixtaskujut.|Pakgtanunanín xla Tamakxtumit xla Mapaksiná tlan nakamalaksijkán lanka talanikni xawá nilá natakgalhipalá tunu pumakgskujni, takpuxkun usu litalhkatayan, amá nichuná con usu talaksaualin nemá ni xokgokán nak xpukgantaxtuntachixkuwit xamakgalhtawakgenanín, xatamakxtumintakatsit, xatalatamat usu xalitamakgmatayan; xawa natatakgokgé lata'talhkawalín nak xli'akpulaná xapulaktati xla ja'é limapakgsin.